**М О Д Е Л У Г О В О Р А О Ј А В Н О Ј Н А Б А В Ц И У С Л У Г Е - Услуга вршења стручног надзора над извођењем радова на комплетној реконструкцији и санацији објекта "Стационара", који се налази у оквиру Центра за заштиту одојчади, деце и омладине, Београд, ул. Звечанска бр. 7**

Закључен у Београду, дана \_\_\_\_\_\_\_\_\_2022. године, између:

**НАРУЧИОЦА:** **ЦЕНТАР ЗА ЗАШТИТУ ОДОЈЧАДИ, ДЕЦЕ И ОМЛАДИНЕ**, Београд , Звечанска бр. 7, матични број 07094345, ПИБ 100286755, регистровани код трговинског суда у Београду бр. В. Фи– 10167/03, шифра делатности 85313, текући рачун бр. 840-1620-21 (Буџет Републике Србије), који заступа директор Центра Зоран Милачић

**ИЗВРШИОЦА:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, са седиштем у \_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_ бр. \_\_\_\_\_, матични број \_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код кога је лице овлашћено за потписивање овог уговора \_\_\_\_\_\_\_\_\_\_\_\_\_\_\_\_\_\_

**Члан 1.**

Предмет овог уговора је вршење стручног надзора над извођењем радова на комплетној реконструкцији и санацији објекта „Стационара“, који се налази у оквиру Центра за заштиту одојчади, деце и омладине, Београд, ул. Звечанска бр. 7. Извођење радова, након спроведене јавне набавке велике вредности бр. 5153/21, поверено је носиоцу посла Југоградња д.о.о., Београд са седиштем у Београду ул. Др Велизара Косановића бр. 22, са члановима групе КЕЈ ДОО ВАЉЕВО са седиштем у Ваљеву, ул. Владике Николаја бр. 29 Б, МОДУЛОР ДОО БЕОГРАД са седиштем у Београду, ул. Николаја Салтикова бр. 61, КОМПРЕСОР ИНГ ДОО ВАЉЕВО са седиштем у Ваљеву, ул. Сувоборска бб, КВМ ТЕХНИК ДОО СМЕДЕРЕВО са седиштем у Смедереву, ул. Ђуре Даничића бр. 6, локал бр. 1 и WATCHOUT SECURITY DOO KRAGUJEVAC са седиштем у Крагујевцу, ул. Краља Александра I Карађорђевића бр. 132, према Уговору о јавној набавци радова број 5153/2, од 22.12.2021. године. Вршење стручног надзора над извођењем радова, поверено је Извршиоцу на основу овог Уговора, након спроведеног поступка јавне набавке бр. \_\_\_\_\_\_\_\_\_. (попуњава Наручилац)

**Члан 2.**

Извршилац се обавезује да послове који су предмет овог уговора изведе у свему према Закону о планирању и изградњи и правилницима који уређују вршење стручног надзора, као и стандардима и правилима струке, те да у свему штити интерес Наручиоца, као и да Решењем одреди лица која ће вршити стручни надзор, са лиценцама предвиђеним законом и Правилником о начину и поступку вршења стручног надзора у току грађења објеката. Решења о именовању одговорних лица за вршење стручног надзора су саставни део овог уговора.

Извршилац се обавезује да уговорену услугу пружа у току целокупног рока за извођење радова који износи 500 календарских дана, рачунајући од дана увођења у посао, с тим да постоји могућност за продужење рока извођења радова, сходно меродавним члановима Уговора о јавној набавци радова, те се из истих разлога предвиђа могућност продужења рока за вршење услуге, путем закључења Анекса Уговора.

**Члан 3.**

Обавезе Извршиоца су да врши: 1) припрему свих података за предају места извођења радова извођачима; 2) контролу да ли се грађевинско- занатски и инсталатерски радови врше према техничкој документацији, опису радова, понуди и закљученим уговорима; 3) контролу и проверу квалитета извођења свих врста радова и примену прописа, стандарда и техничких норматива, укључујући стандарде приступачности; 4) провера да ли постоје докази о квалитету- атести материјала, опреме и инсталације који се уграђују; 5) контролу и оверу грађевинских дневника; 6) контролу и оверу количина и изведених радова преко грађевинске књиге; 7) финансијску контролу привремених ситуација извођача радова; 8) учешће у у увођењу у посао извођача радова и у примопредаји радова наручиоцу; 9) давање упутстава и пружање потребних објашњења извођачима радова; 10) сарадњу са извођачима радова ради обезбеђења детаља технолошких и организационих решења за извођење радова, и 11) предузимање других радњи предвиђених уговорима о извођењу радова и решавање других питања која се појаве у току извођења радова. Стручни надзор обухвата извођење грађевинских и грађевинско- занатских радова и извођење радова инсталација водовода и канализације.

**Члан 4.**

Извршилац је обавезан да изврши преглед документације и понуде за извођење радова и да изврши преглед динамичког плана извођења уговорених радова. Извршилац је обавезан да уведе извођаче радова у посао и да писаним путем обавести Наручиоца уколико извођачи радова одступају од техничке документације, предвиђеног квалитета материјала који се уграђује и у погледу других питања који утичу на квалитет уговорених радова, уговорене вредности и продужења рока извођења радова. Извршилац је обавезан да писаним путем обавести Наручиоца уколико је неопходно одступити од техничке документације у току извођења радова. Извршилац није овлашћен да одлучује уместо Наручиоца о цени, роковима, измени материјала који се уграђују и обиму неуговорених радова који обухватају накнадне, непредвиђене и вишкове радова, као и о обиму уговорених радова који се не изводе. Извршилац је обавезан да изврши контролу и овери привремене ситуације и окончану ситуацију, које су извођачи радова обавезни по уговору о извођењу радова да доставе на контролу и оверу. Након контроле и овере, Извршилац је обавезан да ситуације са пратећом документацијом достави Наручиоцу на оверу и плаћање.

**Члан 5.**

Извршилац мора да провери основаност предмера и предрачуна за непредвиђене накнадне радове и преглед вишка и мањка уговорених радова, након чега даје писмено мишљење, које доставља Наручиоцу на разматрање. Извршилац је обавезан да у случају потребе за продужењем рока за извођење радова из уговора о грађењу, достави Наручиоцу детаљно образложење и мишљење о продужењу рока за извођење радова, ради одлучивања о истом. Извршилац је дужан да учествује у раду Комисије за квалитативни и квантитативни пријем.

**Члан 6.**

Наручилац се обавезује да Извршиоцу исплати на име послова вршења стручног надзора износ од \_\_\_\_\_\_\_\_\_\_\_\_\_ динара без ПДВ- а, односно \_\_\_\_\_\_\_\_\_\_\_\_\_\_ са ПДВ- ом. Плаћање ће се извршити преносом средстава на рачун Извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_, код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у року од 45 дана од дана испостављања исправне фактуре.

**Члан 7.**

Извршилац је дужан да Наручиоцу након закључења Уговора преда бланко сопствену меницу и менично овлашћење за добро извршење посла и то:

Извршилац се обавезује да након закључења уговора преда наручиоцу бланко сопствену меницу и менично овлашћење за добро извршење посла, у корист Наручиоца, у износу од 10 % од укупне вредности уговора без ПДВ-а, који је треба да буде са клаузулом ,, без протеста“, роком доспeћа ,,по виђењу“ и роком важења 60 (шездесет) дана дужим од уговореног рока за извршење услуга, с тим да евентуални продужетак рока за извршење услуга, има за последицу и продужење рока важења менице и меничног овлашњења, за исти број дана за који ће бити продужен и рок извршења услуга.

**Члан 8.**

Наручилац има право на једнострани раскид уговора уколико Извршилац не испуњава своје обавезе, или их испуњава нестручно, несавесно или их обавља супротно интересу Наручиоца. Уговор се раскида писменом изјавом са отказним роком од 15 (петнаест) дана од дана достављања изјаве, у којој мора бити наведен основ за раскид уговора. Трошкове раскида уговора сноси она страна која је скривила раскид уговора.

**Члан 9.**

Спорови из овог уговора решаваће се споразумно, а уколико то не буде могуће за решавање спорова биће надлежан Привредни суд у Београду. За све што није регулисано уговором примењиваће се одредбе Закона о облигационим односима.

**Члан 10.**

Овај уговор сачињен је у 4 (четири) примерака од којих свака уговорна страна задржава по 2 (два) примерка.

Потпис и печат Наручиоца Потпис и печат Извршиоца

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 директор Зоран Милачић